**Străinul**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt drumuri în viață ce duc

Spre pajiști cu flori, sub un nuc

Și altele care te-afundă

În bezna tristeții ce-abundă.

Pe drumurile noastre mergeam

Și eu și străinul… speram

Să ne fie calea mai dreaptă

Iar inima veșnic curată.

Dar drumurile s-au întâlnit…

Mirați, ne-am oprit, ne-am privit

Și-atunci, doi străini ce eram,

Ferestrele-ncet deschideam.

Străinul, cu povestea lui

Ce n-a spus-o chiar nimănui,

A vrut ca s-o aflu doar eu

Și poate, în cer, Dumnezeu!

Am plâns și am râs împreună,

Ne-am spus că viața e bună,

Am fost bucuroși c-am putut

Să fim noi, așa cum am vrut.

Pe drumurile noastre-am pornit,

Discret, fiecare-a zâmbit,

Oriunde ne va duce viața

Nu ne vom mai pierde speranța!